**VÝZVA NA PREDLOŽENIE PONUKY**

1. Všeobecné informácie.
   1. Identifikácia verejného obstarávateľa.

|  |  |  |  |
| --- | --- | --- | --- |
| Názov organizácie: | Školský internát Antona Garbana | | |
| Sídlo organizácie: | Werferova 10, 041 15 Košice | | |
| IČO: | 00164119 | DIČ: | 2021189786 |
| Zastúpený: | | | |
| Meno a priezvisko | | Pracovné zaradenie | |
| Ing. KatarínaTakácsová | | riaditeľka | |
| Kontaktné miesto: |  | | |
| Werferova 10 | | | |
| Kontaktná osoba: | | | |
| Meno a priezvisko | | Pracovné zaradenie | |
| Ladislav Blicha | | vedúci TEČ | |
| Mobil: | e-mail: | |
| +421 910905876 | ladislav.blicha@siagarbana.sk | |

* 1. Postup verejného obstarávania.

Zákazka je zadávaná postupom podľa § 117 Zákona č. 343/ 2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej „ZVO“).

* 1. Druh predmetu zákazky.

Tovar, služba

* 1. Financovanie predmetu zákazky.

Zákazka je financovaná z rozpočtových prostriedkov verejného obstarávateľa formou bezhotovostného platobného styku. Lehota splatnosti faktúry je 14 dní odo dňa jej doručenia.

1. Predmet zákazky
   1. Názov predmetu zákazky.

Zákazka na dodanie stravných lístkov

* 1. Členenie predmetu zákazky.

Uchádzač predloží ponuku na celý predmet zákazky.

* 1. Opis a špecifikácie predmetu zákazky.

Predmetom zákazky je nákup stravných lístkov v papierovej forme pre zabezpečenie stravovania zamestnancov ŠI AG vo vybratej sieti dodávateľa. Poskytovanie predmetu zákazky musí byť v súlade s ustanovením § 152 ods.2 zákona č.311/2001 Z.z. Zákonníka práce v znení neskorších predpisov.

* 1. Spôsob preukázania splnenia požiadaviek na predmet zákazky.

Splnenie požiadaviek na predmet zákazky sa preukazuje predložením :

4.1. dokladu o oprávnení podnikať (výpis zo ŽR alebo OR)

1. Obchodné a zmluvné podmienky.
   1. Výsledkom verejného obstarávania bude rámcová dohoda uzavretá podľa §-u 269 ods.2 Obchodného zákonníka č.513/1991 Zb. a v náväznosti na ustanovenie §152 zákona č.311/2001 Z.z. Zákonníka práce v znení neskorších predpisov.
   2. Požadované zmluvné podmienky sú uvedené v návrhu Rámcovej dohody.
   3. Spôsob preukázania splnenia požiadaviek na obchodné a zmluvné podmienky.

Splnenie požiadaviek na obchodné a zmluvné podmienky sa preukazuje predložením podpísaného návrhu rámcovej dohody, v znení ako bol priložený k Výzve na predloženie ponuky, doplneného podľa predtlače.

1. Podmienky účasti.
   1. Požadované podmienky účasti týkajúce sa osobného postavenia:
      1. Uchádzač musí byť oprávnený dodávať tovar podľa druhu, ktoré sú predmetom zákazky.
      2. Uchádzač preukazuje splnenie požiadavky podľa písm. a) dokladom o oprávnení podnikať v oblasti, ktorý zodpovedá predmetu zákazky.
   2. Finančné a ekonomické postavenie.

Nevyžaduje sa.

* 1. Technická spôsobilosť alebo odborná spôsobilosť.

Nevyžaduje sa.

1. Cena a spôsob jej určenia.
   1. Uchádzač k vypracovaniu návrhu ceny použije Zoznam položiek predmetu zákazky, ktorý tvorí prílohu k dokumentu Opis a špecifikácia predmetu zákazky.
   2. Jednotlivé položky je potrebné oceniť ponukovými cenami a priložiť ako súčasť ponuky. Je nutné oceniť všetky položky jednotkovými cenami, cenami za položky a uviesť súčet cien. Uvedené ceny sa zaokrúhľujú na dve desatinné miesta.
   3. Ak je uchádzač platcom DPH uvedie cenu bez DPH, hodnotu DPH a celkovú cenu do ktorej bude zahrnutá aj DPH, zaokrúhlená na dve desatinné miesta. DPH bude účtovaná v aktuálnej sadzbe podľa všeobecne záväzných právnych predpisov, platných v čase fakturácie.

Uchádzač, ktorý nie je platcom DPH neuvádza ani sadzbu a ani hodnotu DPH ale uvedie len celkovú cenu.

* 1. Uchádzač uvedie celkovú cenu za celý predmet zákazky.
  2. Celková cena za predmet zákazky bude zároveň návrhom uchádzača na plnenie kritéria celková cena za predmet zákazky.
  3. Uvádzané počty, množstvá, ako aj názvy jednotlivých položiek uvedené v citovanom zozname nie je prípustné meniť.
  4. Cena je maximálna a nebude možné ju meniť smerom hore, musí byť stanovená v zmysle zákona NR SR č.18/1996 Z. z. o cenách v znení neskorších predpisov, vyhlášky MF SR č.87/1996 Z. z., ktorou sa vykonáva zákon NR SR č.18/1996 Z. z. o cenách v znení neskorších predpisov.
  5. Navrhovaná zmluvná cena musí obsahovať všetky náklady uchádzača, vrátane dopravy , potrebné k zhotoveniu predmetu zákazky a primeraný zisk. Uchádzačovi nevznikne nárok na úhradu dodatočných nákladov, ktoré si opomenul započítať do ceny predmetu zákazky.

1. Lehota viazanosti.

Ponuka bude platná do 31.03.2020.

1. Obsah a vyhotovenie ponuky a dokladov predkladaných spolu s ponukou.
   1. **Obálka s ponukou musí obsahovať**:
      1. Vyplnený a podpísaný **formulár “Ponuka”** ,
      2. Dokument podľa čl. II ods. 4 tejto Výzvy.
      3. Dokument podľa čl. III. ods. 3 tejto výzvy k preukázaniu splnenia požiadaviek na obchodné a zmluvné podmienky.
      4. Doklady podľa čl. IV tejto Výzvy k preukázaniu splnenia podmienok účasti.
      5. Dokument podľa čl. V ods. 1 tejto Výzvy.
   2. Všetky vyššie uvedené doklady sa predkladajú v origináloch alebo v overených kópiách. Dokumenty vyhotovené uchádzačom musia byť podpísané oprávnenou osobou uchádzača.
   3. Uchádzač môže v ponuke nahradiť doklady a dokumenty podľa čl. II ods. 4, čl. III ods. 3, čl. IV a čl. V ods. 1 tejto výzvy Čestným vyhlásením, ktorého vzor je uvedený v prílohe č. 3.
2. Lehota a miesto na predloženie ponuky.
   1. Ponuka a všetky doklady podľa čl. VII tejto výzvy musia byť predložené v uzavretej obálke označenej heslom „Neotvárať – ponuka – **Stravné poukážky**“ **najneskôr do 25.03.2020 do** **14:00 hod.** osobne alebo poštou na adresu Školský internát Antona Garbana, Werferova 10, 041 15 Košice.
   2. Návrh predložený po uplynutí lehoty na predkladanie ponúk nebude prijatý a bude vrátený uchádzačovi neotvorený.
3. Kritériá na vyhodnotenie ponúk.

Hodnotenie bude vykonané podľa kritéria celková cena za predmet zákazky.

1. Vyhodnotenie podmienok účasti a vyhodnotenie ponúk.
   1. Verejný obstarávateľ vyhodnotí splnenie požiadaviek na podmienky účasti uvedené v čl. IV tejto výzvy hodnotením “Splnil/Nesplnil”. Do vyhodnotenia ponúk podľa kritérií na vyhodnotenie ponúk, uvedených v čl. IX tejto výzvy, budú zaradené len tie ponuky uchádzačov, ktoré budú hodnotené hodnotením “Splnil”. Ponuky uchádzačov, ktorí nesplnia podmienky účasti budú vylúčené z hodnotenia podľa kritérií na vyhodnotenie ponúk.
   2. Verejný obstarávateľ vyhodnotí splnenie požiadaviek na predmet zákazky uvedené v čl. II tejto výzvy, obchodné a zmluvné podmienky uvedené v čl. III tejto výzvy a požiadavky na spôsob určenia ceny uvedené v čl. V tejto výzvy hodnotením “Splnil/Nesplnil”. Do vyhodnotenia ponúk podľa kritérií na vyhodnotenie ponúk, uvedených v čl. IX tejto výzvy, budú zaradené len tie ponuky uchádzačov, ktoré budú hodnotené hodnotením “Splnil”. Ponuky uchádzačov, ktoré nespĺňajú stanovené požiadavky budú vylúčené z hodnotenia podľa kritérií na vyhodnotenie ponúk.
   3. Verejný obstarávateľ zostaví poradie hodnotených ponúk uchádzačov podľa hodnoty navrhovanej celkovej ceny za predmet zákazky, od najnižšej po najvyššiu ponúkanú cenu. Ponuka uchádzača s najnižšou ponúknutou cenou sa umiestni na 1. mieste poradia a bude úspešnou.
   4. Po vyhodnotení predložených ponúk verejný obstarávateľ bezodkladne písomne oznámi všetkým uchádzačom, ktorých ponuky sa vyhodnocovali, výsledok vyhodnotenia ponúk vrátane poradia uchádzačov. Úspešnému uchádzačovi oznámi, že jeho ponuku akceptuje,  vyzve ho k uzavretiu zmluvy ak v ponuke preukázal splnenie všetkých podmienok a požiadaviek dokladmi požadovanými vo výzve alebo k predloženiu dokladov, ktoré v ponuke nahradil čestným vyhlásením. Ostatným uchádzačom oznámi, že neuspeli a dôvody neprijatia ich ponuky. Uchádzačom, ktorých ponuky boli vylúčené z vyhodnotenia podľa kritérií oznámi že boli vylúčený a dôvody vylúčenia.
   5. Ak úspešný uchádzač predloženými dokladmi nepreukáže splnenie požadovaných podmienok alebo ak nepredloží citované doklady v stanovenej lehote alebo neposkytne verejnému obstarávateľovi riadnu súčinnosť potrebnú k uzavretiu zmluvy tak, aby táto mohla byť uzavretá v lehote do 3 pracovných dní odo dňa, keď bol na jej prevzatie písomne vyzvaný, verejný obstarávateľ môže vyzvať na uzavretie Zmluvy uchádzača, ktorí sa umiestnil ako druhý v poradí. Ak uchádzač, ktorý sa umiestnil druhý v poradí nepredloží citované doklady alebo neposkytne verejnému obstarávateľovi riadnu súčinnosť potrebnú k uzavretiu zmluvy tak, aby táto mohla byť uzavretá v lehote do 3 pracovných dní odo dňa, keď bol na jej prevzatie písomne vyzvaný, verejný obstarávateľ môže vyzvať na uzavretie zmluvy aj uchádzača, ktorí sa umiestnil ako tretí v poradí.

Prílohy:

1. Opis a špecifikácia predmetu zákazky
2. Návrh zmluvy na poskytovanie služieb
3. Čestné vyhlásenie uchádzača
4. Zoznam položiek predmetu zákazky

V Košiciach, dňa 12.03.2020

Vypracoval: Ing. Ladislav Blicha

Schválil:

...........................................

Ing. KatarínaTakácsová

riaditeľka ŠI AG